Document ID: /roh_data/filtered/fineweb-2-filterrobots_roh.jsonl.gz/59373

La vischnanca da Bregaglia vul para prolungar anticipadamain la concessiun da l'Ovra electrica da la citad da Turitg. Quai mussia la votaziun consultativa da gievgia ils 26 d'october, scriva l'EWZ. La concessiun scada la fin dal 2039. La vischnanca ed il chantun sajan vi da las lavurs da scleriment pertutgant la scadenza da concessiun ed il nov concessiunament. La finamira saja da terminar la procedura fin la fin dal 2026, la nova concessiun duai lura entrar en vigur il 2035. L'Ovra Electrica da la citad da Turitg producescha gia dapi il 1959 forza electrica en Bregaglia.
RTR novitads 10:00